Jackie Pretorius je upokojeni južnoafriški dirkač Formule 1. Debitiral je na domači in prvi dirki sezone 1965 za Veliko nagrado Južne Afrike, kjer se mu ni uspelo kvalificirati na dirko. Drugič je v Formuli 1 nastopil na domači in prvi dirki sezone 1968 za Veliko nagrado Južne Afrike, kjer je sicer dirko končal, toda zaradi več kot devetih krogov zaostanka za zmagovalcem ni bil uvrščen. Nastopil je še na Velikih nagradah Južne Afrike 1971 in 1973, toda obakrat je odstopil, kasneje pa ni nikoli več dirkal v Formuli 1.